**Told Község Roma Nemzetiségi Önkormányzat 5.**

**E** l n ö k é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Karancsiné Kerekes Erzsébet

Pénzügyi irodavezető

**ELŐTEREJESZTÉS**

a Magyar Államkincstár által lefolytatott 177/2022UTÓ számú ellenőrzéshez elkészített intézkedési terv végrehajtásáról

A Magyar Államkincstár Önkormányzati Pénzügyi Szabályszerűségi Ellenőrzési Főosztálya 177/2022UTÓ iktatószám alatt a 2022. évben megkezdett szabályszerűségi pénzügyi ellenőrzés utóellenőrzését folytatta le Told Község Roma Nemzetiségi Önkormányzatra vonatkozóan 2024. április 22.-től.

Az ellenőrzés célja, a 2023. évben befejezett szabályszerűségi pénzügyi ellenőrzés során feltárt hiányosságok kiküszöbölésére elkészített és a Magyar Államkincstár részére beküldött intézkedési tervben foglaltak teljesítéséről történő meggyőződés. A 2023. évről készített éves beszámoló valódiságának, megalapozottságának megállapítása.

Az utóellenőrzés dokumentum alapú ellenőrzés volt. Az intézkedési tervben megjelölt feladatok végrehajtásának ellenőrzése a benyújtott dokumentumok alapján történt.

A Magyar Államkincstár által az utóellenőrzés során még nem teljes körűen elfogadott hibák javításáról intézkedési terv készült, melynek teljesítéséről készített beszámolót az előterjesztés melléklete tartalmazza.

Kérem a Roma Nemzetiségi Önkormányzat Képviselő Testületét, hogy az előterjesztést és annak mellékleteiben olvasható beszámolót szíveskedjen megtárgyalni, és elfogadni az alábbi

**H a t á r o z a t i j a v a s l a t-**ot

Told Község Roma Nemzetiségi Önkormányzatának Képviselő testülete megtárgyalta a Magyar Államkincstár Önkormányzati Pénzügyi Szabályszerűségi Ellenőrzési Főosztály által lefolytatott 177/2022UTÓ számú ellenőrzéshez elkészített intézkedési terv végrehajtásáról szóló előterjesztést, és az erről készült beszámolót elfogadja.

Felelős: Balogh Jenő elnök, Dr. Köstner Dávid Vilmos jegyző

Határidő: 2024. december 31.

Told, 2024. december 02.

Balogh Jenő

elnök